झाबुआ | ग्राम लोहारिया में शनिवार शाम पांच साल की एक बच्ची गड्‌ढे में भरे पानी में डूब गई। उसकी मौके पर ही मौत हो गई। पहली में पढ़ने वाली बच्ची आशा पिता तोला बच्चों के साथ गड्‌ढे पर गई थी। बच्ची के पिता तोला ने बताया गांव से कुछ दूरी पर गड्‌ढे में पानी भरा है। वहां नहा रहे बच्चे दौड़ते हुए आए और हमें बताया कि आशा डूब गई है। वहां पहुंचे, तब तक आशा गहरे पानी में चली गई। शाम 6 बजे लाश को कल्याणपुरा ले गए। सुबह झाबुआ जिला अस्पताल लाए। पोस्टमार्टम के बाद लाश को परिजन गांव ले गए।